Source: http://docplayer.fi/1109298-He-54-2002-vp-esityksen-paaasiallinen-sisalto.html
Timestamp: 2016-10-24 07:40:07+00:00
Document Index: 11515366

Matched Legal Cases: ['tuomioistuin ', 'kko ', 'kko ', 'kko ', 'kko ', 'kko ', 'kko ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'Diaarinumero 3154', 'kko\n', 'kko ']

⭐HE 54/2002 vp ESITYKSEN PÄÄASIALLINEN SISÄLTÖ
Download "HE 54/2002 vp ESITYKSEN PÄÄASIALLINEN SISÄLTÖ"
1 HE 54/2002 vp Hallituksen esitys Eduskunnalle laiksi sananvapauden käyttämisestä joukkoviestinnässä ja eräiksi siihen liittyviksi laeiksi ESITYKSEN PÄÄASIALLINEN SISÄLTÖ Esityksessä ehdotetaan säädettäväksi laki sananvapauden käyttämisestä joukkoviestinnässä. Ehdotetulla lailla annettaisiin perustuslain sananvapaussäännöksessä edellytettyjä tarkempia säännöksiä sananvapauden käyttämisestä joukkoviestinnässä. Tarkoitus on, että säännökset soveltuisivat samansisältöisinä kaikkiin joukkoviestinnän muotoihin viestien tallennus-, julkaisu- ja jakelutekniikasta riippumatta. Ehdotetulla lailla korvattaisiin voimassa olevat painovapauslaki ja radiovastuulaki. Ehdotettu sääntely koskisi yksityishenkilöiden ylläpitämiä sähköisen viestintäverkon kotisivuja vain osittain. Tällaisiin kotisivuihin sovellettaisiin vain sellaisia ehdotetun lain säännöksiä, joilla tarvittaessa turvattaisiin rikos- ja vahingonkorvausoikeudellisen vastuun toteuttaminen tai joilla voitaisiin nopeasti estää sisällöltään selvästi lainvastaisen aineiston edelleen levittäminen. Ehdotettua lakia sovellettaisiin niin ikään vain osittain sellaiseen toimintaan, jossa joukkoviestintään sinänsä osallistuva luonnollinen henkilö tai oikeushenkilö huolehtii pelkästään julkaisun tai verkkoviestin teknisestä valmistuksesta, lähettämisestä, välittämisestä tai jakelusta. Säännölliseksi tarkoitettu julkaisutoiminta olisi sääntelykohteena erotettu yhtäältä yksittäisistä viesteistä ja toisaalta ohjelmista. Aikakautinen julkaisu on ehdotetussa laissa määritelty julkaisuksi, jota on tarkoitus julkaista säännöllisesti vähintään neljä kertaa vuodessa. Verkkojulkaisulla taas tarkoitettaisiin yhtenäiseksi laadittua verkkoviestien kokonaisuutta, jota on tarkoitus julkaista säännöllisesti. Julkaisutoiminnan harjoittajan eli julkaisijan olisi ehdotetun lain mukaan huolehdittava siitä, että yksittäisessä julkaisussa, aikakautisessa julkaisussa ja verkkojulkaisussa on tieto julkaisijasta sekä tallennemuotoisten julkaisujen kohdalla myös valmistamisvuodesta. Säännöllisesti ilmestyville julkaisuille samoin kuin ohjelmille tulisi määrätä vastaava toimittaja. Vastaavaa toimittajaa koskeva tieto olisi sisällytettävä asianomaiseen julkaisuun. Ohjelmien osalta vastaavasta toimittajasta tulisi tiedottaa ohjelmatoiminnassa. Jokaisella olisi ehdotuksen mukaan oikeus saada tieto asianomaisen julkaisun tai ohjelman vastaavasta toimittajasta. Julkaisijan ja ohjelmatoiminnan harjoittajan olisi huolehdittava siitä, että jokainen ohjelma ja verkkojulkaisu tallennetaan. Tallennetta tulisi pääsääntöisesti säilyttää vähintään kolme kuukautta siitä, kun ohjelma on lähetetty tai verkkojulkaisu toimitettu yleisön saataville. Sisällöltään usein muuttuvien verkkojulkaisujen osalta tallentamisvelvollisuus olisi kuitenkin kahden kuukauden pituinen. Ehdotettu laki sisältäisi säännökset vastine- ja oikaisuoikeudesta. Vastineoikeus perustuisi objektiivisin perustein arvioitavaan loukkauskokemukseen. Yksityisellä henkilöllä, jolla on perusteltu syy katsoa tulleensa loukatuksi aikakautisessa julkaisussa, verkkojulkaisussa tai niihin rinnastettavassa, toistuvasti lähetettävässä ohjelmassa esitetyn viestin sisällön johdosta, olisi oikeus saada vastine julkaistuksi samassa julkaisussa tai ohjelmassa. Oikaisuoikeutta koskevan ehdotuksen mukaan yksityisen henkilön lisäksi myös yhteisöllä, säätiöllä ja viranomaisella olisi oikeus saada aikakautisessa julkaisussa, verkkojulkaisussa tai ohjelmassa esitetty itseään tai toimintaansa koskeva virheellinen tieto oikaistuksi samassa julkaisussa tai asianomaisen ohjelmatoiminnan harjoittajan ohjelmassa. Ehdotus sisältää myös säännökset F2 2 HE 54/2002 vp vastine- ja oikaisuvaatimuksen esittämisestä, vastaavan toimittajan velvollisuudesta ilmoittaa vaatimuksen hylkäämisestä sekä vaatimuksen esittäjän oikeudesta saattaa asia tuomioistuimen tutkittavaksi. Ehdotuksen mukaan lähettimen, palvelimen tai muun vastaavan laitteen ylläpitäjän olisi huolehdittava siitä, että hänellä on laitteen avulla yleisön saataville toimitettavan verkkoviestin lähettäjän selvittämisessä tarpeelliset tunnistamistiedot. Tiedot saisi hävittää aikaisintaan kolmen kuukauden kuluttua siitä, kun viesti on tullut kyseiseen laitteeseen. Ehdotettu laki sisältäisi säännökset tunnistamistietojen luovuttamisen edellytyksistä ja luovuttamiseen liittyvästä menettelystä. Ehdotettu laki sisältäisi myös säännöksen uudesta pakkokeinosta, verkkoviestin jakelun keskeyttämismääräyksestä. Siinä tuomioistuin voisi määrätä julkaisijan tai ohjelmatoiminnan harjoittajan taikka lähettimen, palvelimen tai muun sellaisen laitteen ylläpitäjän keskeyttämään julkaistun verkkoviestin pitämisen yleisön saatavilla. Ehdotuksen mukaan määräys raukeaisi, jollei syytettä määräyksen kohteena olevan viestin sisältöön perustuvasta rikoksesta nosteta tai vaatimusta menettämisseuraamuksen tuomitsemisesta esitetä taikka kannetta viestin sisällöstä aiheutuneen vahingon korvaamisesta nosteta kolmen kuukauden kuluessa määräyksen antamisesta. Lähettimen, palvelimen tai muun vastaavan laitteen ylläpitäjällä olisi myös kahdessa erikseen säädetyssä tapauksessa oikeus itse keskeyttää verkkoviestin pitäminen yleisön saatavilla. Jos laitteen ylläpitäjä keskeyttäisi verkkoviestin jakelun, hänen tulisi ilmoittaa siitä todisteellisesti viestin lähettäjälle. Verkkoviestin lähettäjällä olisi puolestaan oikeus saattaa jakelun keskeyttämistä koskeva asia tuomioistuimen käsiteltäväksi. Ehdotetun lain mukaan oikeusministeriölle nykyisin kuuluva painokannevalta siirrettäisiin valtakunnansyyttäjälle. Valtakunnansyyttäjä päättäisi syytteen nostamisesta kaikista julkaistun viestin sisältöön perustuvista virallisen syytteen alaisista rikoksista. Valtakunnansyyttäjän toimivaltaan kuuluisi myös päättää syytteen nostamisesta tällaiseen rikokseen liittyvästä päätoimittajarikkomuksesta. Esitykseen sisältyvät myös ehdotukset laeiksi, joilla oikeudenkäymiskaaren ja esitutkintalain sisältämät anonyymin ilmaisun ja tietolähteen suojaa koskevat säännökset uudistettaisiin sananvapauden käyttämisestä joukkoviestinnässä annettavaksi ehdotetun lain periaatteiden mukaisiksi, samoin kuin ehdotukset viiden muun lain muutoksiksi. Ehdotetut lait ovat tarkoitetut tulemaan voimaan noin puolen vuoden kuluttua siitä, kun ne on hyväksytty ja vahvistettu. Ilmoitettu Euroopan parlamentin ja neuvoston direktiivin 98/34/EY, muut. 98/48/EY, mukaisesti3 HE 54/2002 vp 3 SISÄLLYSLUETTELO ESITYKSEN PÄÄASIALLINEN SISÄLTÖ...1 SISÄLLYSLUETTELO...3 YLEISPERUSTELUT Johdanto Nykytila Lainsäädäntö ja käytäntö Perustuslaki Painovapauslaki...7 Yleistä...7 Painovapauslain soveltamisala...8 Järjestysmääräykset...8 Kirjapainoliikkeen harjoittaminen...8 Painokirjoitusten levittäminen...9 Aikakautisen painokirjoituksen julkaiseminen...9 Vastine ja oikaisu...10 Viranomaisen kuulutukset ja tiedonannot...10 Julkisten asiakirjain ja eräiden muiden kirjoitusten julkaiseminen...11 Rikosoikeudellinen vastuu yksittäisen painokirjoituksen sisällöstä...11 Rikosoikeudellinen vastuu aikakautisen painokirjoituksen sisällöstä...12 Vahingonkorvausvastuu...13 Painovapauslain noudattamisen valvonta ja syyttämistoimivalta...13 Painokirjoituksen takavarikko...13 Menettämisseuraamus...14 Aikakautisen painokirjoituksen lakkautus...14 Laillinen tuomioistuin...15 Ulkomailta tuodut painokirjoitukset Radiovastuulaki...15 Yleistä...15 Vastaava ohjelmatoimittaja...15 Yleisradio-ohjelman sisältöön perustuva rikosoikeudellinen vastuu...16 Vahingonkorvausvastuu...16 Oikaisuvelvollisuus...16 Ohjelman tallentamisvelvollisuus...16 Laillinen tuomioistuin...17 Viranomaistiedotusten julkaisemisvelvollisuus Anonyymin ilmaisun ja tietolähteen suojaa koskevat oikeudenkäymiskaaren ja esitutkintalain säännökset Joukkoviestintää koskeva muu lainsäädäntö Kansainvälinen kehitys ja ulkomainen lainsäädäntö...184 4 HE 54/2002 vp Suomen kansainväliset velvoitteet Painovapauden ja viestinnän sääntely eräissä muissa maissa...19 Ruotsi...19 Norja...22 Tanska...23 Saksa...26 Ranska...28 Itävalta Nykytilan arviointi Painovapauslaki Radiovastuulaki Rikosoikeudellinen vastuu Vastine ja oikaisu Anonyymin ilmaisun ja tietolähteen suoja Esityksen tavoitteet ja keskeiset ehdotukset Tavoitteet Keskeiset ehdotukset...34 Sananvapauden käyttämistä koskevan sääntelyn yhtenäistäminen...34 Lain soveltaminen yksityisiin sekä teknisistä toiminnoista huolehtiviin...34 Julkaisu- ja ohjelmatoiminta...35 Vastine ja oikaisu...35 Verkkoviestintää koskevat erityissäännökset...36 Päätoimittajarikkomus...36 Syyteoikeus...37 Muut keskeiset ehdotukset Esityksen vaikutukset Vaikutukset yksilön asemaan Yritysvaikutukset Hallinnolliset ja taloudelliset vaikutukset Asian valmistelu Muita esitykseen vaikuttavia seikkoja Riippuvuus muista esityksistä Riippuvuus kansainvälisistä sopimuksista ja velvoitteista...40 YKSITYISKOHTAISET PERUSTELUT Lakiehdotusten perustelut Laki sananvapauden käyttämisestä joukkoviestinnässä luku. Yleiset säännökset luku. Julkaisijan ja ohjelmatoiminnan harjoittajan velvollisuudet luku. Vastine ja oikaisu luku. Vastuu julkaistun viestin sisällöstä luku. Pakkokeinot luku. Seuraamukset ja syyteoikeus luku. Voimaantulo- ja siirtymäsäännökset Oikeudenkäymiskaari...925 HE 54/2002 vp Esitutkintalaki Rikoslaki Laki yleisistä syyttäjistä Laki yksityisyyden suojasta televiestinnässä ja teletoiminnan tietoturvasta Valmiuslaki Puolustustilalaki Tarkemmat säännökset ja määräykset Voimaantulo Säätämisjärjestys...95 LAKIEHDOTUKSET...99 Laki sananvapauden käyttämisestä joukkoviestinnässä...99 Laki oikeudenkäymiskaaren 17 luvun 24 :n muuttamisesta Laki esitutkintalain 27 :n muuttamisesta Laki rikoslain 2 luvun 17 :n kumoamisesta Laki yleisistä syyttäjistä annetun lain 7 :n muuttamisesta Laki yksityisyyden suojasta televiestinnässä ja teletoiminnan tietoturvasta annetun lain 9 :n muuttamisesta Laki valmiuslain 43 :n muuttamisesta Laki puolustustilalain muuttamisesta RINNAKKAISTEKSTIT Laki oikeudenkäymiskaaren 17 luvun 24 :n muuttamisesta Laki esitutkintalain 27 :n muuttamisesta Laki yleisistä syyttäjistä annetun lain 7 :n muuttamisesta Laki yksityisyyden suojasta televiestinnässä ja teletoiminnan tietoturvasta annetun lain 9 :n muuttamisesta Laki valmiuslain 43 :n muuttamisesta Laki puolustustilalain muuttamisesta...1196 6 HE 54/2002 vp YLEISPERUSTELUT 1. Johdanto Nykyisin voimassa oleva painovapauslaki (1/1919) on säädetty vuonna Viime vuosisadan alun viestintäolojen tarpeisiin säädetty laki on kokonaisuutena vanhentunut. Laki ei enää vastaa sananvapauden käyttämistä koskevalle lainsäädännölle asetettuja vaatimuksia sen enempää asiallisesti kuin lainsäädäntöteknisestikään. Joukkoviestinnässä on painovapauslain säätämisen jälkeen tapahtunut suuria muutoksia. Perinteisen painoviestinnän rinnalle on tullut lukuisia uusia viestinnän muotoja. Yksittäinen kirja, säännöllisesti ilmestyvä sanomalehti tai mikä tahansa perinteinen painokirjoitus voidaan nykyisin julkaista ja toimittaa yleisön saataville usean erilaisen tallenteen muodossa. Tallenneviestinnän lisäksi myös sähköisessä joukkoviestinnässä on tapahtunut muutoksia. Televerkkoa käytetään kohdeviestinnän ohella myös joukkoviestintään. Teknisesti kehittynyt tietoverkko on monipuolinen väline, jonka avulla yleisön saataville voidaan toimittaa tekstin, äänen, kuvallisen esityksen ja liikkuvan kuvan tai näiden yhdistelmien muodossa esitettyjä viestejä. Samanaikaisesti myös verkkojen siirtokyky on nopeasti kasvanut. Sananvapauden käyttämistä joukkoviestinnässä koskevat säännökset ehdotetaan nyt koottaviksi yhteen lakiin. Samalla painovapauslaki ja radiovastuulaki (219/1971) ehdotetaan kumottaviksi. Ehdotettu laki koskisi yhtäläisesti kaikkea joukkoviestintää ja siten myös uusia joukkoviestinnän muotoja. Lakiehdotuksen tavoitteena on antaa perustuslain 12 :n 1 momentin sananvapaussäännöksessä edellytettyjä tarkempia säännöksiä sananvapauden käyttämisestä joukkoviestinnässä. Ehdotettuja säännöksiä voidaan luonnehtia lähinnä järjestystyyppisiksi. Ehdotus sisältää säännökset myös vastine- ja oikaisuoikeudesta sekä eräistä muista joukkoviestintään olennaisesti liittyvistä sananvapauden käyttämistä koskevista oikeuksista. Lisäksi lailla annettaisiin julkaistun viestin sisältöön perustuvaa rikos- ja vahingonkorvausoikeudellista vastuuta koskevia säännöksiä sekä joukkoviestintää varten tarpeellisia erityissäännöksiä syyteoikeudesta, pakkokeinoista ja seuraamuksista. Tavoitteena on myös keventää viestinnän sisällön valvontaa koskevaa voimassa olevaa sääntelyä. 2. Nykytila 2.1. Lainsäädäntö ja käytäntö Perustuslaki Perustuslain 12 :n 1 momentin mukaan jokaisella on sananvapaus. Sananvapauteen sisältyy oikeus ilmaista, julkistaa ja vastaanottaa tietoja, mielipiteitä ja muita viestejä kenenkään ennakolta estämättä. Tarkempia säännöksiä sananvapauden käyttämisestä annetaan lailla. Lailla voidaan säätää kuvaohjelmia koskevia lasten suojelemiseksi välttämättömiä rajoituksia. Sananvapaus on perustuslaissa turvattu jokaiselle Suomen oikeudenkäyttöpiirissä olevalle henkilölle hänen kansalaisuuteensa katsomatta. Soveltamisalaltaan sananvapaussäännös kattaa kaikki viestintätekniset menetelmät ja ilmaisumuodot sekä kaikenlaiset tiedot, mielipiteet ja muut viestit niiden sisällöstä riippumatta. Säännöksen sanamuodon mukaan sananvapauteen sisältyy oikeus ilmaista, julkistaa ja vastaanottaa tietoja, mielipiteitä ja muita viestejä kenenkään ennakolta estämättä. Vuonna 1995 toteutuneeseen perusoikeusuudistukseen johtaneen hallituksen esityksen mukaan julkistamisella tarkoitetaan kaikenlaista viestien julkaisemista, levittämistä ja välittämistä. Hallituksen esityksessä korostetaan, ettei sananvapauden ulottuvuuksia tulisi yleensäkään tulkita liian ahtaasti. Näin ollen sananvapauden tulee antaa suojaa julkisen7 HE 54/2002 vp 7 vallan puuttumista vastaan myös joukkoviestimien toimitukselliselle työskentelylle jo ennen viestin varsinaista ilmaisemista ja julkaisemista. Sananvapaus tulisi muutenkin ymmärtää huomattavan laaja-alaiseksi samaan tapaan kuin kansainvälisissä ihmisoikeussopimuksissa ja perustuslakivaliokunnan tulkintakäytännössä on tehty (ks. HE 309/1993 vp, s. 57). Eduskunnan perustuslakivaliokunta on lausunnoissaan katsonut, että perustuslain 12 :ssä turvattuun sananvapauteen sisältyy oikeus ajatusten lausumiseen puhein, kirjoituksin ja kuvallisin esityksin sekä oikeus kirjoituksen ja kuvallisen esityksen painosta julkaisemiseen. Sananvapauteen sisältyy myös oikeus puheen kuuntelemiseen, vapaus kirjoituksen ja painotuotteen lukemiseen ja kuvallisen esityksen katselemiseen sekä oikeus kirjoitusten ja painotuotteiden levittämiseen. Edelleen sananvapauteen kuuluu oikeus näytelmien ja elokuvien esittämiseen. Perustuslakivaliokunta on jo aiemmassa käytännössään ulottanut perustuslain sananvapaussäännöksessä turvatut oikeudet koskemaan myös yleisradio- ja kaapelilähetystoimintaa. (Ks. PeVL 8/1961 vp, 2/1986 vp, 14/1993 vp, 23/1993 vp) Myös kaupallinen mainonta ja markkinointi kuuluvat perustuslain 12 :n 1 momentissa turvatun sananvapauden alaan (ks. PeVL 19/1998 vp, 1/1993 vp ja 2/1986 vp), vaikka niiden ei olekaan katsottu kuuluvan sananvapauden ydinalueelle. Perustuslain säännös turvaa sananvapauteen sisältyvien oikeuksien käyttämisen "kenenkään ennakolta estämättä". Näiltä osin säännös kieltää viestien sisällön ennakkotarkastuksen ja muut ennakollista estettä merkitsevät puuttumiset sananvapauteen. Myös sananvapauden käytön luvanvaraistaminen on lähtökohtaisesti kielletty. Toisaalta sananvapaussäännös ei estä ylläpitämistä toimilupajärjestelmää televisio- ja radiotoiminnassa, mikäli järjestelmän tarpeellisuus voidaan perustella sananvapauden kannalta hyväksyttävällä tavalla (ks. HE 309/1993 vp, s ja PeVL 19/1998 vp). Perustuslain sananvapaussäännös ei estä sananvapauden käytön jälkikäteistä valvontaa rikos- ja vahingonkorvauslainsäädännön keinoin. Toisaalta sananvapauden asema perusoikeutena rajoittaa myös jälkikäteistä puuttumista sananvapauden käyttöön. Siten esimerkiksi pitkälle menevät tai väljät ilmaisuvapauden käytön kriminalisoinnit voivat olla sananvapaussäännöksen kannalta ongelmallisia (ks. HE 309/1993 vp, s. 57 ja PeVL 23/1997 vp). Perusoikeusuudistuksen eduskuntakäsittelyn yhteydessä sananvapaussäännökseen liitettiin niin sanottu sääntelyvaraus, jonka mukaan "tarkempia säännöksiä sananvapauden käyttämisestä annetaan lailla" (ks. PeVM 25/1994 vp, s. 9). Säännökseen on kirjattu se jo hallituksen esityksessä omaksuttu peruslähtökohta, jonka mukaisesti kaikki sananvapauden käyttämisen kannalta olennaiset säännökset tulee antaa lain tasolla. Toisaalta sääntelyvaraus merkitsee lainsäätäjälle myös velvollisuutta antaa perusoikeutta täsmentäviä säännöksiä. Sananvapaussäännös sisältää myös erityisen rajoituslausekkeen (kvalifioidun lakivarauksen), joka valtuuttaa säätämään lailla lasten suojelemiseksi välttämättömistä kuvaohjelmia koskevista rajoituksista. Säännös ei edellytä, että kuvaohjelmien valvonnan tulisi perustua nimenomaan ennakkotarkastukseen, mutta se jättää siihen rajoitetut mahdollisuudet. Rajoituslausekkeella on erityinen merkitys kuvaohjelmien tarkastamista koskevan lainsäädännön kannalta (ks. PeVL 14/2000 vp) Painovapauslaki Yleistä Painovapauslaki sisältää säännökset painokirjoitusten julkaisuoikeudesta (1 luku), kirjapainoliikkeen harjoittamisesta (2 luku), kirjakaupan harjoittamisesta, kirjankaupittelusta, yleisen lukusalin ja lainakirjaston pitämisestä sekä painokirjoitusten muusta levittämisestä (3 luku), aikakautisten painokirjoitusten julkaisemisesta (4 luku), julkisten asiakirjain ja eräiden muiden kirjoitusten julkaisemisesta (5 luku), vastuunalaisuudesta painokirjoituksen kautta tehdystä rikoksesta (6 luku), painovapauslain noudattamisen valvonnasta (7 luku), oikeudenkäynnistä painovapausjutuissa (8 luku) sekä painokirjoitusten maahan tuonnista (9 luku).8 8 HE 54/2002 vp Painovapauslain soveltamisala Painovapauslain pääasiallisena sääntelykohteena on painokirjoitus. Painovapauslain 1 :n mukaan jokaisella on oikeus viranomaisten ennalta estämättä julkaista painokirjoituksia noudattaen, mitä painovapauslaissa säädetään. Painokirjoituksella tarkoitetaan lain 2 :n mukaan jokaista kirjoitusta, joka on monistettu painokonetta tai muuta samanlaatuista keinoa käyttämällä. Painokirjoitus on lain 3 :n mukaan katsottava julkaistuksi, kun sitä on myyty tai kaupaksi tarjottu taikka muuten levitetty tahi pantu näytteille tai julki sillä tavalla, että yleisö voi saada sen sisällyksestä tiedon. Kirjailijan yksinomaisesta oikeudesta työnsä tuotteisiin ja siitä, että jokaisella on oikeus painosta julkaista lakeja ja asetuksia sekä muita julkisia asiakirjoja, on painovapauslain 5 luvun säännösten lisäksi voimassa, mitä siitä on erikseen säädetty. Järjestysmääräykset Painovapauslain10 :n1momentinmukaan jokaisessa Suomessa julkaistavassa painokirjoituksessa tulee olla mainittuna kirjanpainajan nimi ja toiminimi sekä kirjoituksen painatuspaikka ja -vuosi. Muissa kuin aikakautisissa painokirjoituksissa tulee mainita myös kustantajan nimi, jos sellainen on. Määräysten rikkomisesta seuraa sakkorangaistus. Painovapauslain 10 :n 1 momentin säännös ei kuitenkaan koske niin sanottuja pikkupainotuotteita eli sellaisia tiedonantoja ja kaavoja, jotka kohdistuvat liike- ja virkatoimintaan tai koti- ja seuraelämään, sekä yleisissä vaaleissa käytettäviä äänilippuja, elleivät ne sisällä muuta kuin vaalia varten tarpeellisia tietoja. Painovapauslain 17 :n 2 momentin mukaan painokirjoitusta myyvää tai muuten levittävää henkilöä rangaistaan sakolla, jos kyseisessä kirjoituksessa ei ole lain 10 :ssä edellytettyjä tietoja. Sama rangaistusuhka koskee sitä, joka myy tai muuten levittää painokirjoitusta, jossa lain 10 :n edellyttämät tiedot on myyjän tai muun levittäjän tieten väärin ilmoitettu, jollei teosta ole yleisen lain mukaan säädetty ankarampaa rangaistusta. Painovapauslain 12 :n mukaan kirjanpainajan on toimitettava jokaisesta julkaistusta painokirjoituksesta yksi kappale (ns. pakkokappale) oikeusministeriöön, jonka on pyynnöstä annettava tästä todistus. Pakkokappaleen toimittamisen laiminlyönnistä rangaistaan sakolla. Pakkokappalevelvollisuus ei koske eduskunnasta, hallituksesta, hallituksen asettamista komiteoista, kirkolliskokouksesta, viranomaiselta tai kunnallishallintoon kuuluvista laitoksista lähteviä painokirjoituksia eikä sisällykseltään yksinomaan tieteellisiä tai ammatillisia kirjoituksia. Kirjapainoliikkeen harjoittaminen Painovapauslain 2 luku sisältää säännökset kirjapainoliikkeen harjoittamisesta. Lain 5 :n mukaan jokaisella itseään ja omaisuuttaan hallitsevalla Suomen kansalaisella on oikeus harjoittaa kirjapainoliikettä. Sama oikeus on laillisesti perustetulla yhtiöllä, osuuskunnalla tai yhdistyksellä, kun liikkeen esimiehenä on sellainen henkilö, joka on oikeutettu kirjapainoliikkeen harjoittamiseen. Painovapauslain 6 :ssä on säädetty kuolinja konkurssipesän oikeudesta jatkaa kirjapainoliikkeen harjoittamista. Euroopan talousalueesta tehdyn sopimuksen (ETA-sopimus) voimaansaattamista valmisteltaessa painovapauslakiin sisällytettiin uusi 5 a. Sen mukaan oikeus kirjapainoliikkeen harjoittamiseen on myös täysivaltaisella ulkomaalaisella, jolla on kotipaikka Suomessa. Kotipaikkavaatimus kuitenkin väistyy, jos Suomea velvoittava kansainvälinen sopimus niin edellyttää. Käytännössä ETA-valtioiden täysivaltaiset kansalaiset ovat kirjapainoliikkeen harjoittamisoikeuden kannalta samassa asemassa Suomen kansalaisten kanssa. Myös ulkomaalaisen elinkeinonharjoittajan Suomessa rekisteröidyllä sivuliikkeellä on täällä oikeus kirjapainoliikkeen harjoittamiseen. Painovapauslain 7 :n mukaan kirjapainoliikkeen perustamisesta on tehtävä ilmoitus rekisterihallintolaissa (166/1996) tarkoitetulle viranomaiselle. Ilmoitus on tehtävä myös silloin, kun kirjapainoliikkeen harjoittamiseen oikeutettu on tullut aikaisemmin perustetun kirjapainoliikkeen omistajaksi tai haltijaksi, sekä silloin, kun kuolinpesä tai9 HE 54/2002 vp 9 konkurssipesä jatkaa kirjapainoliikkeen harjoittamista. Ilmoitukseen on liitettävä selvitys asianomaisen oikeudesta harjoittaa kirjapainoliikettä sekä tieto liikkeen esimiehestä ja siitä huoneistosta, jossa liikettä aiotaan harjoittaa. Kirjapainoliikkeen esimiehen tai huoneiston vaihtumisesta on niin ikään tehtävä ilmoitus. Ilmoitus liitteineen on jätettävä kahtena kappaleena. Rekisteriviranomaisen on annettava ilmoitusvelvollisuuden täyttämisestä todistus ja heti lähetettävä siitä jäljennös ilmoitusasiakirjojen toisen kappaleen mukana oikeusministeriöön. Ilmoitusvelvollisuuden laiminlyönti on painovapauslain 8 :ssä säädetty rangaistavaksi. Rangaistusuhkana on sakko tai enintään yksi vuosi vankeutta. Samalla rangaistusuhka koskee sitä, joka harjoittaa kirjapainoliikettä olematta siihen oikeutettu, sekä sitä yhtiötä, osuuskuntaa, yhdistystä, kuolin- tai konkurssipesää ja sivuliikettä, joka harjoittaa kirjapainoliikettä ilman laillisesti pätevää esimiestä. Painokirjoitusten levittäminen Painovapauslain 3 luku sisältää säännökset kirjakaupan harjoittamisesta ja painokirjoituksen muusta levittämisestä. Painovapauslain 14 :n mukaan painokirjoituksen tekijällä, julkaisijalla ja kustantajalla on oikeus joko itse tahi muitten kautta sitä myydä tahi muuten levittää. Lain 15 :n mukaan jokainen henkilö on oikeutettu harjoittamaan kirjakauppaa noudattaen, mitä kauppaliikkeen harjoittamisen oikeudesta on säädetty. Sama oikeus on yhtiöllä, osuuskunnalla ja yhdistyksellä, jos liikkeen esimiehenä on laillisesti pätevä henkilö. Painovapauslain 15 :n säännökset koskevat myös oikeutta pitää yleistä lukusalia ja lainakirjastoa. Painovapauslain 16 :n mukaan Suomen kansalainen saa kirjankaupittelijana myydä maassa painokirjoituksia tehtyänsä siitä asianomaiselle rekisterihallintoviranomaiselle ilmoituksen. Kirjankaupittelijana ei painovapauslain 16 :n 2 momentin mukaan kuitenkaan pidetä sitä, joka ainoastaan tilapäisesti myy tai muuten levittää painokirjoituksia pitämättä tointa varsinaisena ammattinaan, eikä sitä, joka elinkeinonaan pitää sanomalehtien sekä ilmoituslehtisten ja muiden semmoisten tiedonantojen kanniskelua ja julkipanoa. Painovapauslain 16 a :n mukaan lain 16 :n säännöksiä sovelletaan myös ulkomaalaiseen, jolla on kotipaikka Suomessa. Jos Suomea velvoittavassa kansainvälisessä sopimuksessa ulkomaalaiselta ei kuitenkaan edellytetä kotipaikkaa Suomessa, noudatetaan tältä osin sopimuksen määräyksiä. ETA-valtioiden kansalaisilla on siten kirjankaupitteluun sama oikeus kuin Suomen kansalaisilla. Painovapauslain17 :n1momentinmukaan sitä, joka harjoittaa kirjakauppaa tai kirjankaupittelua tekemättä siitä asianmukaista ilmoitusta, on rangaistava sakolla. Aikakautisen painokirjoituksen julkaiseminen Painovapauslain 4 luku sisältää säännökset aikakautisten painokirjoitusten julkaisemisesta. Painovapauslain 18 :n mukaan aikakautisina painokirjoituksina pidetään sellaisia sanomalehtiä tai aikakauskirjoja, jotka ovat aiotut ilmestymään tietyin väliajoin määrätyn nimisinä ja numerojärjestyksessä vähintään neljä kertaa vuodessa. Aikakautisen painokirjoituksen veroisena pidetään sen kuhunkin numeroon tai vihkoon liittyviä otsikkojulisteita, mainosliitteitä ja muita vastaavia painotuotteita. Painovapauslain19 :n1momentinmukaan aikakautisen painokirjoituksen julkaisemisesta on tehtävä ilmoitus ennen sen ilmestymistä. Ilmoitusvelvollinen on aikakautisen painokirjoituksen kustantaja, johon sovelletaan, mitä painovapauslain 2 luvussa säädetään kirjanpainajasta. Painovapauslain 23 :n mukaan sitä, joka toimii aikakautisen painokirjoituksen kustantajana olematta siihen oikeutettu, on rangaistava joka kerralta, kun syyte tehdään sakolla tai korkeintaan yhden vuoden vankeudella. Aikakautisella painokirjoituksella tulee olla päätoimittaja, jonka tehtävänä on valvoa kirjoituksen julkaisemista ja määrätä sen sisällöstä. Painovapauslain 19 :n 2 momentin mukaan aikakautisella painokirjoituksella voi olla useampia päätoimittajia. Aikakautisen painokirjoituksen ilmestymisestä tehtävässä ilmoituksessa on tällöin mainittava, mitä kirjoituksen osastoa kunkin heistä on valvotta-10 10 HE 54/2002 vp va. Painovapauslain 21 :n mukaan aikakautisen painokirjoituksen päätoimittajana voi olla vain täysivaltainen henkilö. Painovapauslain 23 :n mukaan sitä, joka toimii aikakautisen painokirjoituksen päätoimittajana olematta siihen oikeutettu, on rangaistava joka kerran, kun syyte tehdään sakolla tai enintään yhden vuoden vankeudella. Painovapauslain 22 :n mukaan jokaisessa aikakautisen painokirjoituksen numerossa tai vihossa pitää olla päätoimittajan nimi ilmoitettuna. Ellei näin ole, päätoimittajaa on rangaistava sakolla. Jos aikakautisen painokirjoituksen todellisena päätoimittajana toimii joku muu kuin päätoimittajaksi ilmoitettu henkilö, rangaistaan ilmoitettua päätoimittajaa, jos hän on väärään ilmoitukseen suostunut, todellista päätoimittajaa sekä kustantajaa, jos hänellä on ollut asiasta tieto, sakolla tai enintään yhden vuoden vankeudella. Aikakautisen painokirjoituksen kustantajan on tehtävä etukäteen ilmoitus aikakautisen painokirjoituksen ilmestymisestä sen paikkakunnan rekisterihallintoviranomaiselle, jossa painokirjoitusta aiotaan julkaista. Muuten kustantajaan ja ilmoitukseen sovelletaan, mitä painovapauslain 2 luvussa säädetään kirjanpainajasta ja hänen liikkeestään tehtävästä ilmoituksesta. Ilmoituksessa on lisäksi mainittava kirjoituksen nimi ja painatuspaikka, kuinka usein kirjoituksen on määrä ilmestyä sekä missä kirjapainossa sitä aiotaan painattaa. Ilmoituksessa on mainittava myös se henkilö, jonka tulee päätoimittajana valvoa kirjoituksen julkaisemista ja määrätä sen sisällöstä. Jos päätoimittajaksi ilmoitetaan useampia henkilöitä, on ilmoituksessa mainittava, mitä kirjoituksen osastoa kunkin heistä on valvottava. Kustantajan on tehtävä painovapauslain 19 :n 1 momentin tarkoittamia seikkoja koskevista muutoksista asianmukainen ilmoitus ennen kuin aikakautisen painokirjoituksen uusi numero tai vihko ilmestyy. Painovapauslain 19 :n tarkoittamista ilmoituksista on asianomaisen rekisterihallintoviranomaisen annettava todistus. Painovapauslain 2 luvun säännösten mukaisesti ilmoitukset on liitteineen jätettävä kahtena kappaleena, ja asianomaisen rekisterihallintoviranomaisen on toimitettava ilmoitusasiakirjain toinen kappale oikeusministeriölle. Jos aikakautinen painokirjoitus julkaistaan ennen kuin lain vaatima ilmoitus on tehty, kustantajaa on rangaistava sakolla. Samoin on rangaistava päätoimittajaa ja kirjanpainajaa, jos heillä on ollut tieto ilmoitusvelvollisuuden laiminlyönnistä. Vastine ja oikaisu Painovapauslain 25 :ssä säädetyn vastine- ja oikaisuoikeuden subjekteja ovat julkinen viranomainen ja yksityinen henkilö. Säännöksen sanamuodon perusteella yksityisoikeudellisella oikeushenkilöllä ei ole painovapauslakiin perustuvaa vastineoikeutta. Vastineoikeus syntyy, jos henkilö katsoo tulleensa aikakautisessa painokirjoituksessa loukatuksi ("pitää itseänsä loukattuna") tai jos hän tahtoo oikaista jonkin hänestä aikakautisessa painokirjoituksessa julkaistun tiedonannon (ns. asiatiedon oikaisu). Päätoimittaja on velvollinen julkaisemaan allekirjoitetun vastineen, joka ei ole sisällöltään loukkaava tai rikollinen. Vastine on julkaistava ensimmäisessä tai toisessa vastineen saapumisen jälkeen ilmestyvässä aikakautisen painokirjoituksen numerossa. Vastine on painatettava lehden tekstiosastoon samanlaisellapainollakuinsetiedonanto,johonvastataan. Vastineelle on annettava maksutta yhtä suuri tila kuin ensin ilmestyneelle tiedonannolle ja lisäksi tarvittava tila alinta ilmoitushintaa vastaavasta maksusta. Maksua ei kuitenkaan saa lainkaan periä, jos vastine ei ole viittäkymmentä riviä pidempi. Jos päätoimittaja laiminlyö vastineen julkaisemisen, hänelle on tuomittava sakkorangaistus. Lisäksi päätoimittaja on uhkasakolla määrättävä täyttämään velvollisuutensa. Viranomaisen kuulutukset ja tiedonannot Painovapauslain 24 :n mukaan aikakautisen painokirjoituksen päätoimittaja on sakon uhalla velvollinen julkaisemaan kuulutuksia ja muita tiedonantoja, joita tuomioistuimen tahi muun julkisen viranomaisen on saatettava yleisön tietoon. Kuulutus tai tiedonanto on julkaistava viranomaisen pyynnöstä tavallisesta ilmoitusmaksusta ensimmäisessä tai toisessa pyynnön jälkeen lähinnä ilmestyvässä numerossa. Tämän velvollisuuden laimin-11 HE 54/2002 vp 11 lyönnistä seuraa sakkoa, minkä lisäksi päätoimittaja on uhkasakolla määrättävä täyttämään velvollisuutensa. Julkisten asiakirjain ja eräiden muiden kirjoitusten julkaiseminen Painovapauslain 5 luku sisältää säännöksiä julkisten asiakirjain ja eräiden muiden kirjoitusten julkaisemisesta. Painovapauslain 26 :n mukaan kukaan ei saa ilman asianmukaista lupaa julkaista painosta sellaisia ylimpien hallitusviranomaisten pöytä- ja asiakirjoja, joiden julkaiseminen on annettujen määräysten nojalla kielletty, taikka tiedonantoja hallituksen ja ulkovallan välillä vireillä olleista salassa pidettävistä neuvotteluista, eikä myöskään valtiokonttorin, Suomen Pankin tai muun julkisen viranomaisen käsiteltävään asiaan kuuluvia salassa pidettäviä asiakirjoja, ennen kuin 25 vuotta pöytäkirjan tai asiakirjan antopäivästä taikka neuvottelusta on kulunut. Julkaisemiskiellon rikkominen on rangaistava teko. Painovapauslain 30 :n mukaan lain 26 :ssä säädetyn kiellon rikkomisesta voidaan tuomita sakkoon tai enintään kahdeksi vuodeksi vankeuteen. Painovapauslain 27 :n mukaan jokaisella on oikeus ilman erityistä lupaa julkaista painosta eduskunnan julkisten istuntojen pöytäkirjoja ja selontekoja siitä, mitä keskusteluissa on tapahtunut. Painovapauslain 30 taas sisältää rangaistusuhkana sakkoa tai vankeutta enintään kahdeksi vuodeksi niitä tapauksia varten, joissa luvatta julkaistaan selontekoja suljetuin ovin pidetyissä täysistunnoissa tai eduskunnan valiokuntien kokouksissa käydyistä keskusteluista taikka asiakirjoja, jotka on päätetty pitää salaisina. Painovapauslain 28 :ssä on säädetty yksityisiä henkilöitä koskevien asiakirjojen julkaisemisesta. Pykälän 1 momentin mukaan todistuksia ja päätöskirjaa ei saa julkaista painosta ilman sen henkilön suostumusta, jota ne koskevat. Yksityisiä kirjeitä, jotka eivät kuulu oikeusjuttuihin, ei saa julkaista ilman kirjoittajan tai tämän oikeudenomistajan lupaa ennen kuin kirjoittajan kuolemasta on kulunut kaksikymmentä vuotta. Painovapauslain 28 :n 2 momentissa on kielletty julkaisemasta papiston tahi muun viranomaisen antamia sielunhoitoa tai kirkkokuria koskevia asiakirjoja sekä vankilassa tai sairaalassa tehtyjä muistiinpanoja ja lääkärien todistuksia, mikäli ne koskevat yksityisiä henkilöitä, ellei se, jota asiakirja koskee, anna julkaisemiseen lupaa taikka laki tai asetus julkaisemista vaadi. Painovapauslain 30 :n 2 momentin mukaan se, joka rikkoo lain 28 :ssä säädettyä kieltoa, on tuomittava sakkorangaistukseen. Kyseessä on asianomistajarikos. Painovapauslain 29 :ssä on säädetty oikeudenkäyntikeskustelujen, poliisi- ja syyttäjäviranomaisen hallussa olevien asiakirjojen, sovittuja rikosjuttuja koskevien asiakirjojen sekä yleiseen huostaan annettujen kirjoitusten julkaisemiskielloista ja -luvista. Kiellon rikkoja on tuomittava sakkorangaistukseen. Rikosoikeudellinen vastuu yksittäisen painokirjoituksen sisällöstä Painovapauslain 31 :n mukaan teosta, jonka rangaistavuus perustuu julkaistun painokirjoituksen sisällykseen, vastaa se tai ne, joita rikoslain (39/1889) mukaan on pidettävä rikoksen tekijöinä tai osallisina. Rikosoikeudellista vastuuta koskevan pääsäännön lisäksi painovapauslaissa on säädetty myös toissijaisesta rikosoikeudellista vastuusta. Painovapauslain 33 ja 34 :n perusteella voidaan päätellä, että painokirjoituksen sisällöstä on ensisijaisesti vastuussa sen kirjoittaja. Myös julkaisija voi olla tekijänvastuussa. Lain 33 :n mukaan julkaisija voidaan, milloin erityisiä syitä on, vapauttaa vastuusta, jos muun kuin aikakautisen painokirjoituksen kirjoittaja on ilmoittanut nimensä. Säännöstä voidaan tulkita niin, että julkaisija vastaa painokirjoituksen sisällöstä aina, kun kirjoittaja ei ole ilmoittanut nimeään. Tällöin julkaisijaa ei voida vapauttaa vastuusta edes erityisistä syistä. Painovapauslain34 :n1momentinmukaan myös kustantaja voi olla vastuussa painokirjoituksen sisällöstä. Jos rikos perustuu sellaisen julkaistun painokirjoituksen sisältöön, jossa kirjoittajan tai julkaisijan nimeä ei ole lainkaan mainittu tai jossa se on kustantajan tieten mainittu väärin, ja jos kustantaja ei voi ilmoittaa kirjoituksen vastuunalaista kirjoittajaa tai julkaisijaa, joka on tai kirjoi-12 12 HE 54/2002 vp tuksen julkaisuajankohtana oli tässä maassa, niin kustantajaa on rangaistava sakolla tai enintään yhden vuoden vankeudella, jollei häntä ole rangaistava painovapauslain 31 :n nojalla. Painovapauslain 34 :ssä tarkoitettu kustantajan vastuu on toissijaista, sillä kustantajaa on rangaistava tämän pykälän mukaan vain, jos häntä ei ole pidettävä painokirjoituksen sisältöön perustuvan rikoksen tekijänä tai siihen osallisena. Kustantajan vastuu on toissijaista myös siinä mielessä, ettei häntä näissä tilanteissa rangaista painovapauslain 31 :n mukaisesti teosta, jonka rangaistavuus perustuu julkaistun painokirjoituksen sisällykseen, vaan lähinnä siitä, ettei hän voi ilmoittaa vastuunalaisen kirjoittajan tai julkaisijan nimeä. Tähän tekoon sovelletaan painovapauslain 34 :ssä säädettyä rangaistusasteikkoa, olipa painokirjoituksella tehdystä rikoksesta säädetty rangaistus mikä tahansa. Painovapauslain 34 :n 2 momentissa säädetty kirjanpainajan vastuu on samaan tapaan toissijaista kuin kustantajankin vastuu. Lainkohdan mukaan kirjanpainajaa rangaistaan niin kuin kustantajasta on säädetty, jos painokirjoituksesta puuttuu painovapauslain 10 :ssä säädetty ilmoitus kustantajasta tai jos kustantaja on kirjanpainajan tieten väärin ilmoitettu eikä kirjanpainaja pysty ilmoittamaan kustantajan, kirjoittajan tai julkaisijan nimeä. Kirjakauppiaan, yleisen luku- ja lainakirjaston haltijan sekä painokirjoituksen muun levittäjän toissijaisesta vastuusta on säädetty painovapauslain 34 :n 3 momentissa. Heitä on rangaistava kuten kustantajaa ja kirjanpainajaa, jos he levittävät sisällöltään rikollista painokirjoitusta, jossa ei ole painovapauslain 10 :ssä edellytettyjä tietoja tai jossa ne on levittäjän tieten väärin ilmoitettu eikä levittäjä voi ilmaista kirjanpainajaa, kustantajaa, julkaisijaa tai kirjoittajaa. Rikosoikeudellinen vastuu aikakautisen painokirjoituksen sisällöstä Tekoon, jonka rangaistavuus perustuu aikakautisen painokirjoituksen sisältöön, on painovapauslain säännösten mukaan sovellettava yhtäältä rikosoikeuden yleisiä oppeja tekijän- ja osallisuusvastuusta sekä toisaalta painovapauslain erityissääntöjä toissijaisesta vastuusta. Aikakautisen painokirjoituksen päätoimittaja on kuitenkin toissijaisessa vastuussa lehtensä sisällöstä ennen kustantajaa, kirjanpainajaa, kirjakauppiasta ja muuta levittäjää. Lisäksi painovapauslaki sisältää säännökset päätoimittajan erityisestä rikosoikeudellisesta vastuusta. Painovapauslain 32 :n mukaan aikakautisen painokirjoituksen päätoimittajaa on rangaistava painovapauden tuottamuksellisesta väärinkäyttämisestä sakolla tai enintään yhden vuoden vankeudella, jos päätoimittaja ei ole lain 31 :n mukaan vastuunalainen aikakautisen painokirjoituksen sisällykseen perustuvasta rikoksesta eikä hän pysty näyttämään noudattaneensa kaikkea asianaan ollutta varovaisuutta rikkomuksen estämiseksi. Pääsääntöä täydentää painovapauslain 33, jonka mukaan päätoimittaja voidaan erityisistä syistä vapauttaa vastuusta, kun lehdessä julkaistun artikkelin tai ilmoituksen kirjoittaja on ilmoittanut nimensä. Vilpittömässä mielessä toiminut päätoimittaja voidaan erityisistä syistä vapauttaa vastuusta myös silloin, kun aikakautisessa painokirjoituksessa on julkaistu sitä ennen julkisuuteen saatettu, sisällykseltään rikollinen tiedonanto mainitsemalla, mistä tiedonanto on otettu. Päätoimittajan tehtävänä on painovapauslain 19 :n 1 momentin mukaisesti valvoa kirjoituksen julkaisemista ja määrätä sen sisältö. Siten päätoimittajarikoksessa on asiallisesti kysymys lailla asetetun valvonta- ja määräämisvelvollisuuden laiminlyönnistä. Painovapauslain 32 :ssä tätä laiminlyöntirikosta nimitetään painovapauden tuottamukselliseksi väärinkäyttämiseksi. Päätoimittajan vastuu on toissijaista, sillä häntä voidaan rangaista painovapauden tuottamuksellisesta väärinkäyttämisestä vain siinä tapauksessa, ettei häntä ole lain 31 :n mukaan pidettävä aikakautisen painokirjoituksen sisältöön perustuvan rikoksen tekijänä tai siihen osallisena. Päätoimittajan vastuu on luonteeltaan rinnakkaista, sillä rikoksen tekijät ja siihen osalliset vastaavat kirjoituksen sisällöstä painovapauslain 31 :n mukaisesti.13 HE 54/2002 vp 13 Vahingonkorvausvastuu Painovapauslain 39 :n mukaan painokirjoituksen sisällöstä aiheutuneen vahingon korvaamiseen on sovellettava vahingonkorvauslakia (412/1974). Kustantaja ja julkaisija ovat kuitenkin vahingonkorvauslain 3 luvun mukaisessa vastuussa myös niiden kirjoittajien menettelystä, jotka eivät ole työntekijän asemassa, mutta saavat palkkion kirjoituksestaan. Painovapauslain noudattamisen valvonta ja syyttämistoimivalta Painovapauslain noudattamista valvoo lain 40 :n mukaan oikeusministeriö. Ministeriön tehtäviin ja toimivaltaan kuuluu valvoa painovapauslaissa säädettyjen ilmoitusvelvollisuuksien noudattamista (41 ), antaa syyttämismääräys painokanneasioissa (42 1 mom.), määrätä painokirjoitus takavarikoitavaksi (42 2 mom.), määrätä aikakautinen painokirjoitus lakkautettavaksi toistaiseksi(37 4mom.)jakieltäänäyttelemisen jatkaminen toistaiseksi (48 1 mom.). Painovapauslaissa säädettyjen ilmoitusvelvollisuuksien osalta oikeusministeriön on painovapauslain 41 :n mukaisesti tarkastettava, että sille on asianmukaisesti lähetetty kirjapainoliikkeen harjoittamista ja aikakautisen painokirjoituksen ilmestymistä koskevat ilmoitukset sekä luettelo maahan levittämistä varten tuoduista, ulkomailla painetuista kirjoituksista. Oikeusministeriön on pyydettäessä annettava painotuotteita koskevia todistuksia yksityisille. Painovapauslain 12 :n mukaan kirjanpainajan on toimitettava jokaisesta julkaistusta painokirjoituksesta yksi kappale (niin sanottu pakkokappale) oikeusministeriöön, jonka on pyynnöstä annettava tästä todistus. Painovapauslain42 :n1momentinmukaan oikeusministeriö antaa määräyksen syytteen nostamisesta ja siitä, kenen se on tehtävä, jos havaitaan, että ilmestyneet painotuotteet ovat sisällykseltään rikollisia tai että painovapauslakia muuten on rikottu. Virallisen syyttäjän ja poliisipäällikön on ilmoitettava havaitsemistaan painovapausrikoksista oikeusministeriölle. Painokirjoituksen takavarikko Painokirjoituksen takavarikosta määrää painovapauslain 7 luvun säännösten mukaisesti joko tuomioistuin, oikeusministeriö taikka asianomainen syyttäjä tai poliisipäällikkö. Takavarikkoa koskevat painovapauslain säännökset ovat lain 48 :n 2 momentin mukaan soveltuvin osin voimassa myös sisällöltään rikolliseksi havaitun näytelmän tai muun näyttämöesityksen esittämiskiellon osalta. Asianomistajarikoksen kysymyksessä ollessa takavarikon saa painovapauslain 42 :n 3 momentin mukaan toimittaa ja esittämiskiellon antaa vain asianomistajan pyynnöstä. Oikeusministeriö saa painovapauslain 42 :n 2 momentin mukaan määrätä painokirjoituksen takavarikoitavaksi, jos siihen on syytä. Oikeusministeriön on painovapauslain 44 :ssä säädetyn määräajan kuluessa alistettava takavarikkomääräyksensä tuomioistuimen tutkittavaksi, ja tuomioistuimen on neljän päivän kuluessa joko vahvistettava tai peruutettava takavarikko. Muussa tapauksessa takavarikko peruuntuu. Jos painokannetta ei nosteta neljäntoista päivän kuluessa takavarikon vahvistamisesta, tuomioistuimen on painovapauslain 45 :n mukaan julistettava takavarikko rauenneeksi. Virallinen syyttäjä ja poliisipäällikkö saavat painovapauslain 42 :n 2 momentin mukaan toimittaa takavarikon ilman oikeusministeriön määräystäkin, jos painokirjoitus on sisällykseltään rikollinen. Heidän on kuitenkin yhden vuorokauden kuluessa ilmoitettava takavarikosta oikeusministeriölle, joka alistaa takavarikon tuomioistuimen tutkittavaksi siten kuin painovapauslain 44 :ssä on säädetty tai määrää takavarikon peruutettavaksi. Asiaa käsittelevällä tuomioistuimella on yksinomainen toimivalta määrätä painokirjoitus takavarikoitavaksi sen jälkeen, kun syyte painovapausrikoksesta on nostettu. Takavarikon toimittamisesta säädetään tarkemmin painovapauslain 43 :ssä. Säännöksen mukaan takavarikko voidaan ulottaa paitsi painokirjoituksen kappaleisiin myös sellaisiin laitteisiin, jotka ovat olleet painokirjoituksen monistamiseen tarkoitettuja. Takavarikoidun painokirjoituksen myyminen tai muu levittäminen on painovapauslain 47 :n14 14 HE 54/2002 vp Menettämisseuraamus mukaan sakolla tai enintään kuuden kuukauden vankeudella rangaistava teko. Rangaistavuuden edellytyksenä on, että myyjä tai muu levittäjä on tiennyt painokirjoituksen takavarikoiduksi. Painovapauslain37 :n1momentinmukaan sisällöltään rikollinen painokirjoitus on tuomittava menetetyksi niin kuin rikoslain 2 luvun 17 :ssä säädetään. Rikoslain 2 luvun 17 on asiallisesti yhtä laaja kuin painovapauslain 43. Menettämisseuraamus koskee tekijän, julkaisijan, kustantajan, valmistajan, levittäjän, näytteillepanijan tai julkisen myyjän hallussa olevia painokirjoituksen kappaleita sekä kenen tahansa hallussa olevia kaavoja ja laattoja, jotka on tarkoitettu yksinomaan kyseisen painotuotteen valmistamiseen. Jos vain jokin osa painotuotteesta on havaittu rikolliseksi ja jos sen voi vähällä vaivalla erottaa painotuotteen muista osista, menettämisseuraamus on ulotettava koskemaan vain painotuotteen osaa ja sen valmistamiseen tarkoitettuja kaavoja ja laattoja. Painovapauslain37 :n2momentinmukaan menetetyksi voidaan tuomita myös sellainen painokirjoitus, jota julkaistaessa on rikottu painovapauslain 10, 11, 22 tai 30 :n säännöksiä. Tuomioistuimen harkinnan mukaan menetetyksi voidaan siten tuomita painokirjoitus, josta puuttuvat tiedot kirjanpainajasta, kustantajasta, painopaikasta tai -vuodesta, jonka painamisen yhteydessä on rikottu anonymiteettisäännöksiä, josta puuttuu tieto päätoimittajasta tai joka sisältää keskusteluselonteon suljetuin ovin pidetystä eduskunnan istunnosta. Menetetyksi tuomitun painokirjoituksen myyminen tai muu levittäminen on painovapauslain 38 :n 1 momentin mukaan rangaistava teko, josta voidaan tuomita sakkoon tai vankeuteen enintään kuudeksi kuukaudeksi. Rangaistavuuden edellytyksenä on, että levittäjä on tiennyt painokirjoituksen menetetyksi tuomituksi. Vastaavin edellytyksin ja samalla rangaistusuhalla on painovapauslain 38 :n 2 momentissa kielletty uuden painoksen ottaminen menetetyksi tuomitusta painokirjoituksesta tai sen rikollisiksi katsotuista osista. Uuteen painokseen on sovellettava, mitä painokirjoituksen kautta tehdystä rikoksesta on säädetty. Painovapauslain 50 :n mukaan tuomioistuimen on tutkittava painokirjoituksen menetetyksi tuomitsemista koskeva vaatimus silloinkin, kun se tai ne, joiden olisi pitänyt painokirjoituksen sisällyksestä nostetun syytteen johdosta vastata, ovat kuolleet tai heitä ei voida tavata taikka heitä vastaan ei jostakin muusta syystä voida nostaa syytettä. Aikakautisen painokirjoituksen lakkautus Painovapauslain37 :n3momentinmukaan aikakautinen painokirjoitus voidaan tuomita lakkautetuksi enintään yhdeksi vuodeksi, jos kirjoituksen sisällys käsittää rikoslain 12 luvussa (maanpetosrikokset) tai 17 luvun 1 :ssä (julkinen kehottaminen rikokseen) tarkoitetun rikoksen. Aikakautinen painokirjoitus voidaan tuomita lakkautetuksi myös silloin, jos se toistuvasti sisältää sellaisia kuvia, joiden levittäminen on rikoslain 17 luvun 18 :n (sukupuolisiveellisyyttä loukkaavan kuvan levittäminen) mukaan rangaistavaa. Edellytyksenä on, ettei lakkauttaminen ole rikoksen laatu ja muut olosuhteet huomioon ottaen kohtuuton seuraamus. Säädettyjen edellytysten vallitessa oikeusministeriöllä on toimivalta määrätä aikakautinen painokirjoitus lakkautettavaksi toistaiseksi. Oikeusministeriön määräys on painovapauslain 37 :n 4 momentin mukaisessa järjestyksessä alistettava tuomioistuimen tutkittavaksi. Aikakautisen painokirjoituksen lakkauttaminen koskee painovapauslain 37 :n 5 momentin mukaan myös sellaista muuta painokirjoitusta, jota julkaistaan lakkautetun painokirjoituksen "vastikkeena". Lakkautetuksi määrätyn aikakautisen painokirjoituksen tai sen "vastikkeen" julkaiseminen on rangaistava teko, josta painovapauslain 38 :n 1 momentin mukaan voidaan tuomita sakkoon tai vankeuteen enintään kuudeksi kuukaudeksi. Samoin on rangaistava sitä, joka tietäen painokirjoituksen lakkautetuksi sitä myy tai muuten levittää taikka lakkautetun sijasta toimittaa tilaajille toista painokirjoitusta.15 HE 54/2002 vp 15 Laillinen tuomioistuin Painovapauslain 49 :n mukaan syyte painovapauslain säännösten rikkomisesta sekä painokirjoituksen sisältöön perustuvasta rikoksesta on käsiteltävä siinä käräjäoikeudessa, jonka tuomiopiirissä syytteessä tarkoitettu kirjoitus on painettu tai näytelmä on esitetty. Jos painokirjoituksessa ei ole mainittu kirjoituksen painatuspaikkaa tai jos se on mainittu väärin taikka jos kirjoitus on painettu ulkomailla, painatuspaikkana on pidettävä sitä paikkakuntaa, mistä kirjoitusta on levitetty. Syyte ilmoitusvelvollisuuden laiminlyömisestä on kuitenkin käsiteltävä sen paikkakunnan käräjäoikeudessa, missä ilmoitusvelvollisuus olisi ollut täytettävä. Ulkomailta tuodut painokirjoitukset Painovapauslain 9 luvussa on säädetty ulkomailla painettujen kirjoitusten maahantuonnista, sellaisten kirjoitusten sisältöön perustuvasta rikosoikeudellisesta vastuusta, syyttämistoimivallasta, takavarikosta, menettämisseuraamuksesta ja laillisesta tuomioistuimesta Radiovastuulaki Yleistä Radiovastuulakia sovelletaan yleisradiotoimintaan. Radiovastuulailla ja sen nojalla annetulla radiovastuuasetuksella (621/1971) on säädetty vastaavan ohjelmatoimittajan määräämisestä, yleisradiotoiminnassa lähetetyn ohjelman sisältöön perustuvasta rikosja vahingonkorvausoikeudellisesta vastuusta, oikaisuvelvollisuudesta, lähetetyn ohjelman tallentamisvelvollisuudesta sekä laillisesta tuomioistuimesta radiovastuulain 6 a ja 7 :ssä tarkoitetuissa jutuissa. Radiovastuuasetuksen 1 :n mukaan radiovastuulaissa tarkoitettua yleisradiotoiminnassa lähetettyä ohjelmaa on sellainen ohjelma, jota lähetetään lain tai yleisradiolähetystoiminnan harjoittamiseen myönnetyn toimiluvan perusteella. Oikeudesta harjoittaa televisio- ja radiotoimintaa on säädetty televisio- ja radiotoiminnasta annetussa laissa (744/1998), jonka nojalla on annettu myös asetus televisio- ja radiotoiminnasta (14/1999). Yleisradio Oy:stä on annettu erillinen laki (1380/1993), minkä lisäksi yhtiön rahoitus on järjestetty valtion televisio- ja radiorahastosta annetulla lailla (745/1998). Televisio- ja radiotoiminnan harjoittamiseen vapaasti etenevien radioaaltojen välityksellä tarvitaan televisio- ja radiotoiminnasta annetun lain 7 :n mukaan valtioneuvoston myöntämä toimilupa. Näihin toimilupiin voidaan liittää ohjelmatoimintaa koskevia, ohjelmiston monipuolisuuden ja yleisön erityisryhmien tarpeiden turvaamisen kannalta tarpeellisia määräyksiä. Lisäksi toimilupiin voidaan liittää erilaisia teknisiksi luonnehdittavia ehtoja. Vastaava ohjelmatoimittaja Radiovastuulain 2 :n mukaan yleisradiotoiminnan harjoittajan on määrättävä jokaista lähetettävää ohjelmaa varten vastaava ohjelmatoimittaja, jonka tehtävänä on valvoa ohjelmaa ja estää sisällöltään rikollisen ohjelman lähettäminen. Mitään ohjelmaa ei saa lähettää vastoin vastaavan ohjelmatoimittajan tahtoa. Vastaavalle ohjelmatoimittajalle annettava määräys voi koskea joko yksittäistä ohjelmaa tai määrättyä ohjelmaryhmää. Vastaavan ohjelmatoimittajan tulee olla tässä maassa pysyvästi asuva henkilö, joka hallitsee itseänsä ja omaisuuttansa. Vastaavaksi ohjelmatoimittajaksi voidaan määrätä vain sellainen henkilö, jolla on riittävä kokemus ohjelmatoiminnasta ja joka itsenäisesti kykenee harkitsemaan, täyttääkö ohjelma radiovastuulain mukaiset vaatimukset. Radiovastuulain 5 :n mukaan yleisradiotoiminnan harjoittajan on ennen ohjelman lähettämistä merkittävä vastaavaa ohjelmatoimittajaa koskeva määräys yleisön nähtävissä pidettävään luetteloon, josta jokaisella on oikeus saada tietoja. Luetteloon on lisäksi merkittävä jokaisen erillisen ohjelman lähettämisen arvioitu alkamisajankohta. Jokaisesta luetteloon tehdystä merkinnästä on luettelossa mainittava ajankohta, milloin merkintä on tehty. Luettelo on pidettävä nähtävänä yhtiön toimitalossa sellaisessa paikassa, että yleisö voi saada siitä tietoja valtion virastoissa noudatettavana työaikana. Yhtiön on myös an-16 16 HE 54/2002 vp nettava pyydettäessä luettelosta tietoja postitse ja puhelimitse. Kunkin kuukauden 15 päivänä on radio- ja televisio-ohjelmassa ilmoitettava luettelosta ja siitä, miten yleisö voi saada luettelosta tietoja. Jos vastaavaa ohjelmatoimittajaa ei ole määrätty tai jos määräyksestä ei ole tehty merkintää luetteloon, vastaavana ohjelmatoimittajana on radiovastuulain 6 :n 1 momentin mukaan pidettävä yleisradiotoiminnan harjoittajaa tai sitä, joka tämän puolesta on velvollinen määräämään vastaavan ohjelmatoimittajan. Luettelosta tulee ilmetä se, jota näissä tapauksissa on pidettävä vastaavana ohjelmatoimittajana. Yleisradio-ohjelman sisältöön perustuva rikosoikeudellinen vastuu Radiovastuulain 1 :n mukaan teosta, jonka rangaistavuus perustuu yleisradiotoiminnassa lähetetyn ohjelman sisältöön, vastaa se, jota rikoslain mukaan on pidettävä rikoksen tekijänä tai siihen osallisena. Jos vastaava ohjelmatoimittaja ei ole radiovastuulain 1 :n mukaan vastuussa lähetetyn ohjelman sisältöön perustuvasta rikoksesta, hänet on radiovastuulain 3 :n nojalla kuitenkin tuomittava valvontavelvollisuuden laiminlyönnistä sakkoon tai enintään vuodeksi vankeuteen, jollei hän voi näyttää rikoksen estämiseksi noudattaneensa kaikkea asianaan ollutta varovaisuutta. Vahingonkorvausvastuu Radiovastuulain 4 :n mukaan yleisradiotoiminnan harjoittaja, rikoksen tekijä ja siihen osallinen sekä valvontavelvollisuuden laiminlyönyt vastaava ohjelmatoimittaja ovat velvolliset vahingonkorvauslaissa säädettyjen perusteiden mukaan korvaamaan vahingon, joka on aiheutunut sisällöltään rikollisen ohjelman lähettämisestä. Yleisradiotoiminnan harjoittaja on vahingonkorvauslain 3 luvun mukaisessa vastuussa korvauksesta myös silloin, kun vahinko on muun kuin työntekijän aiheuttama. Oikaisuvelvollisuus Yleisradiotoiminnan harjoittajalla on radiovastuulain 6 a :n mukaan oikaisuvelvollisuus, jos ohjelma on sisältänyt virheellisen asiatiedon. Oikaisuvelvollisuutta ei kuitenkaan ole, jos oikaisu voisi aiheuttaa jollekulle vahinkoa, joka on epäsuhteessa oikaisulla saavutettavaan hyötyyn, taikka jos virheen vähäisyyden vuoksi tai muusta sellaisesta syystä ei ole perusteltua tarvetta oikaista tietoa. Virheellinen tieto on oikaistava ilman kohtuutonta viivytystä ja sillä tavoin, että virheellisyys saadaan mahdollisimman hyvin korjatuksi. Yleisradiotoiminnan harjoittaja ei kuitenkaan ole velvollinen oikaisemaan virhettä, jos sitä ei ole vaadittu oikaistavaksi tai muuten todettu 30 päivän kuluessa ohjelman lähettämispäivästä. Jos yleisradiotoiminnan harjoittaja ei lähetä vaadittua oikaisua, oikaisuvaatimuksen tekijällä on radiovastuulain 6 a :n 4 momentin mukaan oikeus nostaa Helsingin käräjäoikeudessa kanne yleisradiotoiminnan harjoittajan velvoittamiseksi sakon uhalla tekemään oikaisu. Kanne on nostettava kolmen kuukauden kuluessa virheellisen tiedon sisältäneen ohjelman lähettämispäivästä. Ohjelman tallentamisvelvollisuus Radiovastuuasetuksen 6 :n mukaan yleisradiotoimintaa harjoittavan yhtiön on huolehdittava siitä, että jokainen lähetetty ohjelma tallennetaan ääninauhalle. Tallennettua ohjelmaa ei saa hävittää ennen kuin vähintään kolme kuukautta on kulunut ohjelman lähettämisestä. Yhtiö on radiovastuuasetuksen 7 :n mukaan velvollinen järjestämään syyttäjäviranomaiselle sekä jokaiselle, joka katsoo joutuneensa radiovastuulaissa tarkoitetun rikollisen teon kohteeksi tai kärsineensä vahinkoa sellaisen teon johdosta, mahdollisuuden saada yhtiön sitä varten varaamissa tiloissa seurata tallennettua ohjelmaa, johon rikollisen teon ilmoitetaan sisältyneen. Yhtiön on vaadittaessa annettava asianomaiselle kirjallisena se, mitä tällaisessa ohjelmassa on lausuttu. Tätä ei kuitenkaan ole noudatettava, milloin on ilmeistä, ettei se, joka pyytää saada seurata tallennettua ohjelmaa tai joka pyytää saada siinä lausutun kirjallisena, voi olla asianomistajana asiassa. Yhtiöllä ei ole oike-17 HE 54/2002 vp 17 utta saada korvausta radiovastuuasetuksen 7 :ssä säädettyjen tehtävien suorittamisesta. Laillinen tuomioistuin Radiovastuulain 7 :n mukaan Helsingin käräjäoikeus on laillinen tuomioistuin jutussa, jossa vaaditaan rangaistusta lähetetyn ohjelman sisältöön perustuvasta rikoksesta tai radiovastuulaissa tarkoitetun valvontavelvollisuuden laiminlyönnistä taikka jossa esitetään sellaisiin rikoksiin perustuva muu vaatimus, sekä asiassa, jossa on kysymys yleisradiotoiminnan harjoittajan velvoittamisesta lähettämään vaadittu oikaisu. Viranomaistiedotusten julkaisemisvelvollisuus Yleisradio Oy:stä annetun lain 7 :n 2 momentin 5 kohdan mukaan yhtiön julkisen palvelun erityisenä tehtävänä on välittää asetuksella tarkemmin säädettyjä viranomaistiedotuksia ja varautua yleisradiotoiminnan hoitamiseen poikkeusoloissa. Lain nojalla Yleisradio Oy:n velvollisuudesta välittää viranomaistiedotuksia annetun asetuksen (871/1994) 2 :n mukaan Yleisradio Oy on velvollinen välittämään kaikkina vuorokauden aikoina viranomaistiedotuksia, milloin tämä on tarpeen ihmisten pelastamiseksi tai milloin huomattavat omaisuus- tai ympäristövahingot ovat uhkaamassa. Viranomaistiedotusten lähettämisessä ja vastaanottamisessa poikkeusoloissa noudatetaan, mitä siitä erikseen säädetään tai määrätään. Televisio- ja radiotoiminnasta annetun lain 11 :n 2 momentin mukaan valtioneuvosto voi antaa televisio- ja radiotoiminnan harjoittamista koskevassa toimiluvassa määräyksiä, jotka koskevat viranomaistiedotusta ja toimintaa poikkeusoloissa Anonyymin ilmaisun ja tietolähteen suojaa koskevat oikeudenkäymiskaaren ja esitutkintalain säännökset Anonyymin ilmaisun ja tietolähteen suojasta on säädetty oikeudenkäymiskaaren 17 luvun 24 :ssä ja esitutkintalain (449/1987) 27 :ssä. Kyse on poikkeuksista todistajan yleiseen todistamisvelvollisuuteen. Oikeudenkäymiskaaren17luvun24 :n2momentin mukaan aikakautisen painokirjoituksen julkaisija, päätoimittaja, kustantaja tai kirjanpainaja saa kieltäytyä vastaamasta kysymykseen, kuka on painokirjoitukseen otetun kirjoituksen laatija tahi kuka on antanut kirjoituksen taikka tiedonannon perusteena olevat tiedot. Sama koskee soveltuvin osin aikakautiseen painokirjoitukseen otetun kirjoituksen tai tiedonannon laatijaa sekä sitä, joka on saanut tiedon edellä mainituista seikoista ollessaan asianomaisen kustantajan, toimituksen tai kirjanpainajan palveluksessa. Vastaava sääntely on oikeudenkäymiskaaren 17 luvun 24 :n 3 momentin säännöksellä ulotettu koskemaan myös yleisradio- ja kaapelilähetystoimintaa. Jos kyse on radiovastuulaissa tarkoitetussa yleisradiotoiminnassa lähetettyyn ohjelmaan sisältyneestä tiedonannosta, vastaavaan ohjelmatoimittajaan ja muuhun yleisradiotoiminnan harjoittajan palveluksessa olevaan henkilöön sekä tiedonannon laatijaan on vastaavasti sovellettava, mitä oikeudenkäymiskaaren 17 luvun 24 :n 2 momentissa säädetään. Oikeudenkäymiskaaren 17 luvun 24 :n 4 momentissa on säädetty siitä, milloin anonyymin ilmaisun tai tietolähteen suoja voidaan murtaa. Kun oikeudenkäymiskaaren 17 luvun24 :n2tai3momentissatarkoitettu asia koskee rikosta, josta saattaa seurata vankeutta kuusi vuotta tai ankarampi rangaistus, taikka sanotunlaisen rikoksen yritystä tai osallisuutta siihen, taikka tietoa, joka on annettu vastoin sellaista salassapitovelvollisuutta, jonka rikkomisesta on erikseen säädetty rangaistus, voidaan sanotussa momentissa mainittu henkilö velvoittaa vastaamaan siinä tarkoitettuun kysymykseen. Esitutkintalain 27 :n 2 momentin mukaan oikeudenkäymiskaaren 17 luvun 24 :n 2 ja 3 momentissa tarkoitettu henkilö, joka saman pykälän 4 momentin nojalla voidaan velvoittaa vastaamaan pykälän 2 momentissa tarkoitettuun kysymykseen, on velvollinen vastaamaan tällaiseen kysymykseen myös esitutkinnassa, jos tutkittavana on rikos, josta säädetty ankarin rangaistus on vähintään kuusi vuotta vankeutta.18 18 HE 54/2002 vp Joukkoviestintää koskeva muu lainsäädäntö Joukkoviestinnän sisältöä koskevista rajoituksista säädetään pääasiassa rikoslailla ja muulla rikoslainsäädännöllä. Elokuvien ja muiden liikkuvina kuvina katseltaviksi tarkoitettujen tallenteiden, kuten filmin, videokasetin, tietokonelevykkeen tai kuvalevyn tarkastamisesta säädetään kuvaohjelmien tarkastamisesta annetussa laissa (775/2000). Valtion elokuvatarkastamosta on säädetty erillinen laki (776/2000). Televisio- ja radiotoiminnasta annetun lain lisäksi mainonnan ja markkinoinnin sisältöön kohdistuu rajoituksia usean eri lain perusteella. Tällaisista rajoituksista on säädetty esimerkiksi kuluttajansuojalaissa (38/1978), sopimattomasta menettelystä elinkeinotoiminnassa annetussa laissa (1061/1978), luottolaitostoiminnasta annetussa laissa (1067/1993), arvopaperimarkkinalaissa (495/1989), alkoholilaissa (1143/1994), laissa toimenpiteistä tupakoinnin vähentämiseksi (693/1976) ja lääkelaissa (395/1987). Sähköistä viestintää sääntelevään kokonaisuuteen kuuluvat myös telemarkkinalaki (396/1997) sekä yksityisyyden suojasta televiestinnässä ja teletoiminnan tietoturvasta annettu laki (565/1999), jäljempänä teletoiminnan tietosuojalaki. Radiolaitteista, niiden markkinoille saattamisesta, kaupan pitämisestä, hallussapidosta ja käytöstä sekä radiotaajuuksien käytön suunnittelusta ja niiden osoittamisesta eri käyttötarkoituksiin on säädetty radiolaissa (1015/2001). Viestinnän hallintoa koskevat perussäännökset sisältyvät viestintähallinnosta annettuun lakiin (625/2001). Postitoimintaa koskevat säännökset on annettu postipalvelulailla (313/2001) Kansainvälinen kehitys ja ulkomainen lainsäädäntö Suomen kansainväliset velvoitteet Sananvapautta koskevia määräyksiä sisältyy useaan Suomea velvoittavaan kansainväliseen sopimukseen. Ihmisoikeuksien ja perusvapauksien suojaamiseksi tehdyn yleissopimuksen (SopS 18 19/1990), jäljempänä Euroopan ihmisoikeussopimus, 10 artiklassa turvataan jokaiselle sananvapaus. Tämä oikeus sisältää vapauden pitää mielipiteitä sekä vastaanottaa ja levittää tietoja ja ajatuksia alueellisista rajoista riippumatta ja viranomaisten siihen puuttumatta. Radio-, televisio- ja elokuvayhtiöiden tekeminen luvanvaraisiksi on kuitenkin valtioille mahdollista. Artikla sisältää lausekkeen, jonka mukaan laissa voidaan säätää sellaisista rajoituksista, jotka ovat välttämättömiä demokraattisessa yhteiskunnassa kansallisen turvallisuuden, alueellisen koskemattomuuden tai yleisen turvallisuuden vuoksi, epäjärjestyksen tai rikollisuuden estämiseksi, terveyden tai moraalin suojaamiseksi, muiden henkilöiden maineen tai oikeuksien turvaamiseksi, luottamuksellisten tietojen paljastumisen estämiseksi, tai tuomioistuinten arvovallan ja puolueettomuuden varmistamiseksi. Yhdistyneiden Kansakuntien yleiskokouksen hyväksymän kansalaisoikeuksia ja poliittisia oikeuksia koskevan kansainvälisen yleissopimuksen (SopS 7-8/1976), jäljempänä KP-sopimus, 19 artiklan 2 kohdan mukaan jokaisella on sananvapaus ja tämä oikeus sisältää vapauden hankkia, vastaanottaa ja levittää kaikenlaisia tietoja ja ajatuksia riippumatta alueellisista rajoista joko suullisesti, kirjallisesti tai painettuna taiteellisessa muodossa tai muulla hänen valitsemallaan tavalla. KP-sopimuksen 19 artikla sisältää luettelon hyväksyttävistä sananvapauden rajoittamisperusteista, joka kuitenkin on suppeampi kuin Euroopan ihmisoikeussopimuksessa. Artiklan 3 kohdan mukaan sananvapauden käyttö merkitsee erityisiä velvollisuuksia ja erityistä vastuuta. Siksi se voidaan saattaa tiettyjen rajoitusten alaiseksi, mutta näiden tulee olla laissa säädettyjä ja sellaisia, jotka ovat välttämättömiä toisten henkilöiden oikeuksien tai maineen kunnioittamiseksi tai valtion turvallisuuden taikka yleisen järjestyksen, terveydenhoidon taikka moraalin suojelemiseksi. Euroopan ihmisoikeustuomioistuin on kuitenkin pyrkinyt tulkitsemaan Euroopan ihmisoikeussopimuksen sananvapausartiklaa tavalla, joka on sopusoinnussa KPsopimuksen vastaavan artiklan kanssa. Ratkaisukäytännössään ihmisoikeussopimusten19 HE 54/2002 vp 19 valvontaelimet täsmentävät sananvapausartiklan sisältöä. Lapsen oikeuksista tehdyn yleissopimuksen (SopS 59-60/1991) 13 artiklassa turvataan jokaisen lapsen sananvapaus. Sopimuksessa ei KP-sopimuksen 19 artiklan tavoin tehdä nimenomaista eroa mielipiteen ilmaisun ja sananvapauden välillä, mutta muuten artiklat vastaavat sanamuodoltaan toisiaan. Euroopan ihmisoikeussopimuksen sananvapausartiklalla on ollut vaikutusta myös Euroopan unionin piirissä. Vuonna 2000 oikeudellisesti sitomattomana julistuksena annetun Euroopan unionin perusoikeuskirjan (EYVL N:o C 364, , s. 1) 11 artiklan 1 kohdan mukaan jokaisella on oikeus sananvapauteen. Tämä oikeus sisältää mielipiteenvapauden sekä vapauden vastaanottaa ja levittää tietoja tai ajatuksia viranomaisten siihen puuttumatta ja alueellisista rajoista riippumatta. Jo ennen perusoikeuskirjan antamista Euroopan yhteisöjen tuomioistuin oli ratkaisutoiminnassaan viitannut Euroopan ihmisoikeussopimukseen, myös sen sananvapausartiklaan (ks. esim. asia C-260/89 Elliniki Radiophonia Tileorassi AE and Panellinia Omospondia Syllogon Prossopikou v. Dimotiki Etairia Pliroforissis and Sotirios Kouvelas and Nicolaus Avdellas and others). Euroopan yhteisössä on myös paljon sellaista johdettua oikeutta, joka liittyy joko joukkoviestintään tai sen teknisiin toteutusmahdollisuuksiin. Näistä voidaan mainita televisiotoimintaa koskevien jäsenvaltioiden lakien, asetusten ja hallinnollisten määräysten yhteensovittamisesta annettu neuvoston direktiivi 89/552/ETY, joka sisältää säännöksiä sananvapauden käyttämiseen liittyvistä kysymyksistä, kuten televisio-ohjelmien jakelun ja tuotannon edistämisestä, televisiomainonnasta ja sponsoroinnista, alaikäisten suojelusta ja vastineoikeudesta. Viestinnän luottamuksellisuutta koskee puolestaan henkilötietojen käsittelystä ja yksityisyyden suojasta televiestinnän alalla annettu Euroopan parlamentin ja neuvoston direktiivi (97/66/EY). Viimeksi mainitun direktiivin uudistus on juuri valmistumassa. Rajat ylittävistä televisiolähetyksistä tehdyn eurooppalaisen yleissopimuksen (SopS 87/1994) tarkoituksena on helpottaa sopimuspuolten keskinäisten rajat ylittävien televisio-ohjelmapalvelujen lähettämistä ja edelleenlähettämistä. Yleissopimus vastaa asialliselta sisällöltään edellä mainittua Euroopan yhteisön televisiotoimintaa koskevaa direktiiviä. Yleissopimus sisältää määräyksiä muun muassa vastaanottamisen ja edelleenlähettämisen vapaudesta sekä lähettävän sopimuspuolen velvollisuuksista. Yleissopimuksen 8 artiklassa on myös vastineoikeutta koskeva määräys. Sen mukaan kunkin lähettävän sopimuspuolen on huolehdittava siitä, että kaikilla luonnollisilla henkilöillä tai oikeushenkilöillä kansallisuudesta ja asuinpaikasta riippumatta on mahdollisuus käyttää vastineoikeutta tai muuta vastaavaa laillista tai hallinnollista suojakeinoa sopimuspuolen lainsäädäntövaltaan kuuluvien yksiköiden toimesta tai sopimuspuolen lainsäädäntövaltaan kuuluvilla teknisillä keinoilla yleissopimuksen 3 artiklassa määritellyllä tavalla lähetettyjen tai edelleenlähetettyjen ohjelmien suhteen. Yleissopimuksen selitysmuistion mukaan lähettävällä sopimuspuolella on kuitenkin oikeus määritellä tämän oikeuden tarkempi sisältö Painovapauden ja viestinnän sääntely eräissä muissa maissa Ruotsi Sananvapautta suojataan yhtenä kansalaisten perusoikeutena Ruotsin hallitusmuodossa (RF 2:1). Painovapauden käyttämistä koskevat säännökset sisältyvät perustuslaintasoiseen painovapausasetukseen (tryckfrihetsförordning tai TF) ja ilmaisuvapausperustuslakiin (yttrandefrihetsgrundlag tai YGL). Jälkimmäinen sisältää sekä oikeuksien että vastuun ja valvonnan järjestelmiä koskevia säännöksiä sähköisen joukkoviestinnän ja tallenneviestinnän alueilla. Näitä lakeja täydentää lisäksi erikseen annettu laki (lag med föreskrifter på tryckfrihetsförordningens och yttrandefrihetsgrundlagens områden). Ruotsin hallitusmuodon mukaan jokaisella kansalaisella on julkista valtaa vastaan turvattu ilmaisuvapaus. Ilmaisuvapaus tarkoittaa oikeutta puheessa, kirjoituksessa tai kuvassa tai muulla tavalla välittää tietoja sekä ilmais-20 20 HE 54/2002 vp ta ajatuksia, mielipiteitä ja tunteita. Painovapaudesta ja vastaavasta vapaudesta ilmaista itseään radiossa, televisiossa sekä tietyissä vastaavanlaisissa lähetyksissä samoin kuin filmillä, videolla, äänitallenteella ja muulla teknisellä tallenteella, on voimassa, mitä säädetään painovapausasetuksessa ja ilmaisuvapauslaissa (RF 2:1). Ilmaisuvapautta voidaan rajoittaa, kun kysymyksessä on valtion turvallisuus, kansanhuolto, yleinen järjestys ja turvallisuus, yksilön maine, yksityiselämän suoja tai rikosten estäminen ja selvittäminen. Rajoituksia ei saa koskaan ulottaa niin pitkälle, että ne muodostavat uhan vapaata mielipiteenmuodostusta kohtaan, koska vapaa mielipiteenilmaisu on kansanvallan toteutumisen perusedellytys. Muussa tapauksessa ilmaisuvapautta voidaan rajoittaa ainoastaan, jos siihen on erityisen painava syy demokraattisessa yhteiskunnassa. Rajoituksia harkittaessa on erityisesti huomioitava se, että laajin mahdollinen ilmaisuvapaus vallitsee poliittisissa, uskonnollisissa, tieteellisissä, ja kulttuurisissa yhteyksissä sekä ammattiyhdistystoiminnassa (RF 2:13). Ilmaisuvapausperustuslakia sovelletaan yleisölle suunnattuihin ja teknisillä apuvälineillä vastaanotettaviksi tarkoitettuihin radioohjelmiin. Lain säännöksiä radiolähetyksistä sovelletaan myös tilanteessa, jossa painetun aikakautisen julkaisun tai radiolähetyksen toimitus tai yritys, joka ammattimaisesti kokoaa teknisiä tallenteita, taikka uutistoimisto sähkömagneettisten aaltojen avulla nimenomaisesta pyynnöstä toimittaa yleisön saataville tietoja suoraan tietokonerekisteristä. Laki ei koske tilannetta, jossa tiedon vastaanottaja voi muuttaa rekisterissä olevaa tietoa (YGL 1:9). Ilmaisuvapausperustuslakia sovelletaan myös teknisiin tallenteisiin, joita levitetään yleisön saataville Ruotsissa toisintamalla, myymällä tai muulla vastaavalla tavalla (YGL 1:10). Lain soveltamista koskee myös viestin sisältöön perustuva rajoitus, jonka mukaan ilmaisuvapausperustuslakia ei sovelleta kuvaan, jossa lasta kuvataan pornografisesti (YGL 1:13). Painovapausasetusta sovelletaan kirjoitukseen, joka on valmistettu painamalla, monistamalla, valokopioimalla tai muulla teknisellä menetelmällä. Kuva rinnastetaan tekstiin (TF 1:5). Kirjoitus katsotaan julkaistuksi, kun se on jätetty myyntiin tai muuten levitetty Ruotsissa (TF 1:6). Aikakautisella julkaisulla painovapausasetuksessa tarkoitetaan lehteä tai muuta sellaista painettua kirjoitusta, joka julkaisusuunnitelman mukaan on tarkoitettu tietyllä nimellä varustettuna julkaistavaksi vähintään neljänä nimenomaisena ajankohtana vuodessa sekä kirjoitukseen kuuluvaa liitettä. Jos aikakautisen kirjoituksen omistaja levittää tai levityttää kirjoituksen sisältöä tai sen osia radioohjelmassa tai teknisessä tallenteessa, jota tarkoitetaan yttrandefrihetsgrundlag-laissa, sovelletaan ohjelmaan tai tallenteeseen liitettä koskevia säännöksiä siinä laajuudessa kuin ohjelmassa tai tallenteena levitetty versio välittää kirjoituksen sisällön muuttumattomana (TF 1:7). Painovapausrikoksesta aikakautisessa kirjoituksessa vastaa kirjoituksen ilmestymishetkellä vastuussa oleva julkaisija. Jos julkaisija ei enää ole toimessaan tai hän ei kykene hoitamaan tehtäviään, kirjoituksen omistaja vastaa rikoksesta. Jos omistajaa ei kyetä selvittämään, rikoksesta vastaa se, joka on painanut kirjoituksen. Jos joku levittää aikakautista kirjoitusta, jossa levittäjän tieten ei ole tietoa siitä, kuka on painanut kirjoituksen, painajan sijasta rikoksesta vastaa levittäjä (TF 8:1 4). Painovapausrikoksesta painetussa kirjoituksessa, joka ei ole aikakautinen, vastaa kirjoituksen kirjoittaja, jos hänet on ilmoitettu kirjoittajaksi painovapausasetuksen 3 luvun 2 :n mukaan. Kirjoittaja ei kuitenkaan ole vastuussa, jos kirjoitus on julkaistu ilman hänen lupaansa taikka hänen nimensä, salanimensä tai nimimerkkinsä on laitettu kirjoitukseen ilman hänen suostumustaan. Jos kirjoituksen syntyyn on vaikuttanut useampia kirjoittajia eikä kirjoittaja ole painovapausasetuksen mukaan vastuussa, kirjoituksen julkaisija on vastuussa. Jos kirjoittaja tai julkaisija ei ole vastuussa, kirjoituksesta vastaa kustantaja. Kustantajalla tarkoitetaan sitä, joka on huolehtinut toisen kirjoituksen painamisesta ja julkaisemisesta. Jos kustantajaa ei voida saada selville, kirjoituksesta vastaa se, joka on painanut kirjoituksen (TF 8:5 8). Vastuu radio-ohjelman tai teknisen tal- Näytä lisää
KORKEIMMAN HALLINTO-OIKEUDEN PÄÄTÖS Antopäivä 1 (73) 23.9.2009 Taltionumero 2303 Diaarinumero 3154/1/05 Vuosikirja Asia Valittaja Vastapuoli Tietosuoja-asiaa koskeva valitus Tietosuojavaltuutettu Satakunnan Lisätiedot HE 99/2010 vp. Esityksessä ehdotetaan säädettäväksi kuluttajaturvallisuuslaki,
Hallituksen esitys Eduskunnalle kuluttajaturvallisuuslaiksi ja laiksi rikoslain 44 luvun 1 :n muuttamisesta ESITYKSEN PÄÄASIALLINEN SISÄLTÖ Esityksessä ehdotetaan säädettäväksi kuluttajaturvallisuuslaki, Lisätiedot HE 57/2012 vp. taikka julkisyhteisö tai muu hankintayksikkö. Laki sisältäisi direktiiviä vastaavat säännökset muun muassa maksuajan enimmäiskestosta
Hallituksen esitys eduskunnalle laiksi kaupallisten sopimusten maksuehdoista, laiksi saatavien perinnästä annetun lain muuttamisesta ja eräiksi niihin liittyviksi laeiksi ESITYKSEN PÄÄASIALLINEN SISÄLTÖ Lisätiedot LUONNOS ESITYKSEN PÄÄASIALLINEN SISÄLTÖ
LUONNOS 21.6.2007 Hallituksen esitys Eduskunnalle laiksi sähköisen viestinnän tietosuojalain muuttamisesta ESITYKSEN PÄÄASIALLINEN SISÄLTÖ Esityksessä ehdotetaan muutettavaksi sähköisen viestinnän tietosuojalakia. Lisätiedot HE 19/2013 vp. Rikoslakiin lisättäisiin uusi viestintärauhan rikkomista koskeva rangaistussäännös. Viestintärauhan. Vainoamiseen syyllistyisi se,
Hallituksen esitys eduskunnalle laeiksi rikoslain, pakkokeinolain 10 luvun 7 :n ja poliisilain 5 luvun 9 :n muuttamisesta ESITYKSEN PÄÄASIALLINEN SISÄLTÖ Esityksessä ehdotetaan muutettaviksi rikoslakia Lisätiedot Identiteettivarkaudet haasteita rikostukinnalle ja -oikeudelle, paljon vaivaa ja harmia uhrille
Tea Kangasniemi Identiteettivarkaudet haasteita rikostukinnalle ja -oikeudelle, paljon vaivaa ja harmia uhrille 1. Johdanto Identiteettivarkaus on termi, jota nykyisin käytetään yleisesti, mutta jonka Lisätiedot Eduskunnan päätöksen mukaisesti säädetään: 1 LUKU Yleisiä säännöksiä 1 Soveltamisala Yhdistyksen saa perustaa aatteellisen tarkoituksen yhteistä
Eduskunnan päätöksen mukaisesti säädetään: 1 LUKU Yleisiä säännöksiä 1 Soveltamisala Yhdistyksen saa perustaa aatteellisen tarkoituksen yhteistä toteuttamista varten. Tarkoitus ei saa olla lain tai hyvien Lisätiedot ESITYKSEN PÄÄASIALLINEN SISÄLTÖ
HE 125/2003 vp Hallituksen esitys Eduskunnalle sähköisen viestinnän tietosuojalaiksi ja eräiksi siihen liittyviksi laeiksi ESITYKSEN PÄÄASIALLINEN SISÄLTÖ Esityksessä ehdotetaan säädettäväksi uusi sähköisen Lisätiedot Eduskunnan päätöksen mukaisesti, joka on tehty valtiopäiväjärjestyksen 67 :ssä määrätyllä tavalla, säädetään:
Suomen perustuslaki 11.6.1999/731 Eduskunnan päätöksen mukaisesti, joka on tehty valtiopäiväjärjestyksen 67 :ssä määrätyllä tavalla, säädetään: 1 luku Valtiojärjestyksen perusteet 1 Valtiosääntö Suomi Lisätiedot ESITYKSEN PÄÄASIALLINEN SISÄLTÖ
Hallituksen esitys Eduskunnalle laiksi verkkotunnuslain muuttamisesta ESITYKSEN PÄÄASIALLINEN SISÄLTÖ Esityksessä ehdotetaan muutettavaksi verkkotunnuslakia. Ehdotuksen mukaan vähintään 15 vuotiailla henkilöillä Lisätiedot Julkaistun viestin sisällön aiheuttaman taloudellisen vahingon korvaamisesta
Tero Kujala Julkaistun viestin sisällön aiheuttaman taloudellisen vahingon korvaamisesta 1. Johdanto Sananvapauden käyttämisestä joukkoviestinnässä annetun lain (sananvapauslaki, 460/ 2003) 14 :n mukaan Lisätiedot LUONNOS 2.10.2013 ESITYKSEN PÄÄASIALLINEN SISÄLTÖ
Hallituksen esitys eduskunnalle laiksi todistajansuojeluohjelmasta ja eräiksi siihen liittyviksi laeiksi LUONNOS 2.10.2013 ESITYKSEN PÄÄASIALLINEN SISÄLTÖ Esityksessä ehdotetaan säädettäväksi laki todistajansuojeluohjelmasta. Lisätiedot Hukkaamiskielto ja vakuustakavarikko
Luonnos 3.7.2009 Hallituksen esitys Eduskunnalle laiksi arvopaperimarkkinalain muuttamisesta sekä eräiden siihen liittyvien lakien muuttamisesta ESITYKSEN PÄÄASIALLINEN SISÄLTÖ Esityksessä ehdotetaan muutettavaksi Lisätiedot ASIANAJOTOIMINTAA KOSKEVIA SÄÄDÖKSIÄ JA OHJEITA. Kansion välilehti A1 Laki asianajajista (12.12.1958/496, viim. muut. 17.6.2011/716)...
A ASIANAJOTOIMINTAA KOSKEVIA SÄÄDÖKSIÄ Kansion välilehti A1 Laki asianajajista (12.12.1958/496, viim. muut. 17.6.2011/716)... 1 A2 Oikeusministeriön päätös yleisen asianajajayhdistyksen sääntöjen vahvistamisesta Lisätiedot ESITYKSEN PÄÄASIALLINEN SISÄLTÖ
Hallituksen esitys eduskunnalle yhdenvertaisuuslaiksi ja eräiksi siihen liittyviksi laeiksi ESITYKSEN PÄÄASIALLINEN SISÄLTÖ Esityksessä ehdotetaan säädettäväksi uusi yhdenvertaisuuslaki. Lisäksi ehdotetaan Lisätiedot HE 24/2010 vp. Esityksessä ehdotetaan uudistettavaksi kulutusluottoja
Hallituksen esitys Eduskunnalle laeiksi kuluttajansuojalain muuttamisesta ja eräiden luotonantajien rekisteröinnistä sekä eräiksi niihin liittyviksi laeiksi ESITYKSEN PÄÄASIALLINEN SISÄLTÖ Esityksessä Lisätiedot HE 267/2014 vp. palautuksia matkailijoiden viedessä ostoksia Euroopan unionin alueen ulkopuolelle. Toimintaan
HE 267/2014 vp Hallituksen esitys eduskunnalle laiksi matkailijamyynnistä suoritetun arvonlisäveron käteispalautustoimintaa harjoittavan velvollisuuksista sekä laiksi arvonlisäverolain 70 b ja 133 :n muuttamisesta Lisätiedot Yhteisymmärryspöytäkirjan julkaiseminen sopimussarjassa ja kääntäminen suomeksi ja ruotsiksi
ANONYMISOITU PÄÄTÖS 25.05.2015 Dnro OKV/384/1/2015 1/8 ASIA Yhteisymmärryspöytäkirjan julkaiseminen sopimussarjassa ja kääntäminen suomeksi ja ruotsiksi KANTELU Kantelija on oikeuskanslerinvirastoon 13.3.2015 Lisätiedot SISÄLLYS. N:o 746. Laki. kuluttajansuojalain muuttamisesta. Annettu Helsingissä 27 päivänä elokuuta 2010
SUOMEN SÄÄDÖSKOKOELMA 2010 Julkaistu Helsingissä 2 päivänä syyskuuta 2010 N:o 746 753 SISÄLLYS N:o Sivu 746 Laki kuluttajansuojalain muuttamisesta... 2537 747 Laki eräiden luotonantajien rekisteröinnistä... Lisätiedot Arvopaperimarkkinalainsäädännön kokonaisuudistus. Luonnos hallituksen esitykseksi 18.2.2011. Yleisperustelut
Arvopaperimarkkinalainsäädännön kokonaisuudistus Luonnos hallituksen esitykseksi 18.2.2011 Yleisperustelut 2 SISÄLLYS SISÄLLYS...2 YLEISPERUSTELUT...3 1 JOHDANTO...3 2 NYKYTILA...4 2.1 Voimassaoleva lainsäädäntö, Lisätiedot VALOKUVA JA YKSITYISYYDEN SUOJA HENKILÖ- TIETOLAIN KANNALTA
TIETOSUOJAVALTUUTETUN TOIMISTO VALOKUVA JA YKSITYISYYDEN SUOJA HENKILÖ- TIETOLAIN KANNALTA Päivitetty 27.07.2010 www.tietosuoja.fi SISÄLTÖ 1. Yleistä...... 3 2. Valokuva henkilötietona ja osana henkilörekisteriä...3 Lisätiedot 16.6.2004/516. Sähköisen viestinnän tietosuojalaki 16.6.2004/516
16.6.2004/516 Aineisto on tekijänoikeuden alaista. Lisätietoja käyttöehdoista www.finlex.fi/fi/laki/kayttoehdot.php. Sähköisen viestinnän tietosuojalaki 16.6.2004/516 Eduskunnan päätöksen mukaisesti säädetään: Lisätiedot 14.6.2005 405/4/03. Ratkaisija: Apulaisoikeusasiamies Petri Jääskeläinen. Esittelijä: Esittelijäneuvos Jorma Kuopus
14.6.2005 405/4/03 Ratkaisija: Apulaisoikeusasiamies Petri Jääskeläinen Esittelijä: Esittelijäneuvos Jorma Kuopus PÄÄTÖS KANTELUUN KUVAAMISLUPIA KOSKEVASSA ASIASSA 1 KANTELU Toimittaja Jarkko Sipilä pyysi Lisätiedot HE 216/2014 vp. sopimuksesta muuta johdu. Lain säännöksiä sovellettaisiin kuitenkin edellä mainittua lainsäädäntöä ja sopimuksia täydentävästi.
HE 216/2014 vp Hallituksen esitys eduskunnalle laiksi kansainvälisestä oikeusavusta sekä tuomioiden tunnustamisesta ja täytäntöönpanosta siviili- ja kauppaoikeuden alalla sekä eräiksi siihen liittyviksi Lisätiedot ESITYKSEN PÄÄASIALLINEN SISÄLTÖ
Hallituksen esitys Eduskunnalle laeiksi televisio- radiotoiminnasta annetun lain muuttamisesta ja väliaikaisesta muuttamisesta sekä tekijänoikeuslain 25 b ja 48 :n muuttamisesta ESITYKSEN PÄÄASIALLINEN Lisätiedot Tekijänoikeuden. loukkaukset. Tekijänoikeuden tiedotus- ja valvontakeskus ry
Tekijänoikeuden loukkaukset Tekijänoikeuden tiedotus- ja valvontakeskus ry Sisällys 1. Tekijänoikeuden pääpiirteet 3 Tekijänoikeuden syntyminen 3 Tekijänoikeuden sisältö 4 Lähioikeudet 6 Kansainvälinen Lisätiedot 69/2012. Todistelu yleisissä tuomioistuimissa
69/2012 Todistelu yleisissä tuomioistuimissa 69/2012 Todistelu yleisissä tuomioistuimissa Edita Prima Oy, Helsinki 2012 9.11.2012 Julkaisun nimi Tekijä Oikeusministeriön julkaisu Todistelu yleisissä tuomioistuimissa Lisätiedot SÄÄDÖSKOKOELMA. 487/2015 Säätiölaki. Eduskunnan päätöksen mukaisesti säädetään: I OSA. pääomalla, toiminnan tuloilla ja muulla rahoituksella.
SUOMEN SÄÄDÖSKOKOELMA Julkaistu Helsingissä 28 päivänä huhtikuuta 2015 487/2015 Säätiölaki Annettu Helsingissä 24 päivänä huhtikuuta 2015 Eduskunnan päätöksen mukaisesti säädetään: I OSA YLEISET PERIAATTEET Lisätiedot 2016 © DocPlayer.fi Yksityisyyskäytäntö | Palveluehdot | Palaute